ביצת פסחא (מדיה)

לחצו כדי להקטין חזרה לחצו להגדלה בֵּיצַת פַּסְחָא או תַּכְמִין היא הודעה או תכונה נסתרת בתוכנת מחשב, משחק וידאו, אלבום מוזיקה, DVD, אתר אינטרנט, או ספר. היא אינה מוצגת בדרך השימוש הרגילה ואין בה תועלת למשתמש. בישראל נהוג לכנותה גם "אפיקומן". השם מושאל ממנהג חג הפסחא הנוצרי: ביצי פסחא הן ביצים שצובעים אותן, מחביאים, והילדים מחפשים. בתוכנות מחשב, ביצי פסחא הן הודעות, תמונות, קולות או שינויים בהתנהגות התוכנה, אשר מתרחשים כאשר המשתמש מבצע שורת פעולות כמו פקודות טקסט, הקשות עכבר או לחיצות על המקלדת. מתכנתים נוהגים לעיתים לשתול ביצי פסחא כאלה בתוכנות שהם כותבים, לשם שעשוע, חתימה אישית, רמז/מתנה לדבר קרב בתוכנה/משחק. בעבר מתכנתים קראו "ביצי פסחא" להודעות נסתרות שכתבו בתור בדיחה בשורות הקוד של התוכנה. מקום מקובל מאוד להסתיר "ביצת פסחא" בתוכנה הוא בחלון ה"אודות", המציג מידע כללי על התוכנה ועל מספר הגרסה שלה. במנוע החיפוש גוגל (אנ'): בחיפוש המונח "do a barrel roll" יבצע חלון הדפדפן סיבוב כשמרכז המסך הוא ציר הסיבוב. מקור ביצת פסחא זו במשחק "סטאר פוקס", בו מופיע הציטוט. בחיפוש המונח "Zerg Rush" ייפתח משחק היריות כשהמטרות הן אותיות הלוגו - מחווה למשחק המחשב StarCraft. בחיפוש של המונח "Super Mario Bros" מופיעה "בלוק מסתורין" מהמשחק, המוציאה מטבעות ומשמיעה את צליל האיסוף בעת לחיצה. חיפוש המונח "askew" יגרום לעמוד להיות נטוי על צידו. בחיפוש המילים "Atari Breakout" בגוגל תמונות מופיע המשחק "ברייקאאוט" עם תוצאות החיפוש. בחיפוש המילים "הקוסם מארץ עוץ - הסרט" מופיע טורנדו או לחלופין נעליים אדומות בצד החיפוש, כאשר לחיצה עליהם מסובבת את העמוד. בחיפוש המילים "מטר מטאורים" מופיעה אנימציה של מטר מטאורים. בחיפוש המונח "the answer to life, the universe and everything" יפתח מחשבון גוגל עם התשובה: 42, כמחווה לסדרת הספרים מדריך הטרמפיסט לגלקסיה. חיפוש המונח -Football Women's World Cup 2023- יופיעו אלמנטים של זיקוקין בצבעי הגביע העולם 2023 על גבי המסך. חיפוש המונח "wordle" יהפוך את הלוגו של Google לסיבוב של Wordle וינחש את המילים COLUMN, GOALIE ו-GOOGLE כאשר GOOGLE הוא פתרון הוורדל. בחיפוש שמותיהם של הדמויות הראשיות בסדרת הטלוויזיה הפופולרית חברים יופיע אייקון המייצג מאורע מאחד מפרקי הסדרה: בחיפוש המונח "צ'נדלר בינג" תופיע כורסה, לחיצה עליה תגרום להופעתם של ברווז ואפרוח. בחיפוש המונח "ג'ואי טריביאני" יופיע משולש פיצה, לחיצה עליו תגרום להופעת מספר מאכלים על המסך והנפשה של זוג ידיים שיאספו את המאכלים יחד עם הקריאה "Joey doesn't share food". בחיפוש המונח "רוס גלר" תופיע ספה, לחיצה עליה תסובב את המסך לכמה כיוונים יחד עם הקריאה "Pivot!" עד לשבירתה של הספה. בחיפוש המונח "מוניקה גלר" יופיע דלי מלא במים, לחיצה עליו תגרום להופעה של ספוג המנקה את המסך. בחיפוש המונח "רייצ'ל גרין" תופיע פאה המעוצבת כתספורת המפורסמת של הדמות, לחיצה עליה תשלח לחיפוש של המונח "The Rachel" בגוגל תמונות. בחיפוש המונח "פיבי בופה" תופיע גיטרה, לחיצה עליה תגרום להופעתו של חתול מסריח ולהפעלת השיר "Smelly Cat". A113 בתוכנות מיקרוסופט: במהדורת 95 של מיקרוסופט אקסל חבוי משחק פעולה דמוי דום שנקרא "היכל הנשמות המעונות". בתוכנות אופיס 97: משחקון סימולטור טיסה שהוחבא באקסל, ומשחקון פינבול שהוחבא בוורד. במנהל החבילות apt של מערכת ההפעלה דביאן: הקשת הפקודה apt-get moo בטרמינל תגרום לפקודה להדפיס ציור ASCII של פרה. ביצת פסחא הופיעה זמנית בחנות האפליקציות של אפל במערכת ההפעלה OS X Mountain Lion לאחר פטירתו של סטיב ג'ובס ובמסגרתה כל האפליקציות שהורדו בסמוך לפטירתו הראו כאילו הותקנו בתאריך 24 בינואר 1984, תאריך יציאתו של מחשב המקינטוש המקורי. צ'יט אתר האוסף ביצי פסחא אלכס גרבוב, ‏כך תרסקו את גוגל בלחיצת כפתור, באתר ‏מאקו‏, 9 באפריל 2012 כתבה באתר הפיטריה על ביצי פסחא מתכנתים בעברית, באתר האקדמיה ללשון העברית, ‏20 במאי 2015 Carpenter, Nicole (2022-01-24). "Google has a cute little Wordle Easter egg". Polygon (באנגלית אמריקאית). נבדק ב-2022-01-25. Excel Easter Egg - Excel 95 Hall of Tortured Souls, eeggs.com Word (Microsoft) Easter Egg - Pinball in Word 97, eeggs.com Excel Easter Egg - Excel 97 Flight to Credits, eeggs.com